**Карэкцыйна-развіваючы занятак**

**Тэма:** Жывёлы і птушкі цёплых краін

**Задачы:**

*1.Карэкцыйна-адукацыйныя*

- пашыраць слоўнікавы запас (прадметны слоўнік, слоўнік прымет і слоўнік дзеянняў) па тэме занятка;

- удасканальваць лексіка-граматычны склад мовы (утварэнне множнага ліку назоўнікаў, замацаванне навыку ўтварэння памяншальна-ласкальнай формы назоўніка, падбор слоў-антонімаў);

*2.Карэкцыйна-развіваючыя*

- садзейнічаць развіццю слыхавой увагі, агульнай, дробнай маторыкі, прасторавай арыенціроўкі, лагічнага мыслення, памяці, увагі.

*3.Карэкцыйна-выхаваўчыя*

- фарміраваць навык супрацоўніцтва;

- выхоўваць ўменне ўважліва слухаць, не перабіваць адзін аднаго.

**Ход занятка**

**І. Арганізацыйны момант.**

**ІІ. Псіхагімнастыка** (настрой на працу).

- Які сёння цудоўны дзень! Я ўсміхаюся вам, а вы ўсміхаецеся мне і адзін аднаму. Як добра, што мы ўсе разам. Мы спакойныя, ветлівыя, ласкавыя. Мы здаровыя. Зрабіце глыбокі ўдых носам і ўдыхніце ў сябе свежасць, дабрыню, прыгажосць гэтага дня. А выдыхніце праз роцік усе крыўды і смутак.

**ІІІ. Знаёмства з тэмай занятка.**

- Паслухайце загадкі (сінквейн-загадкі) і скажыце, аб кім мы будзем сёння з вамі гутарыць.

1. Высокая, аранжава-карычневая.

Ходзіць, бегае, зрывае.

У яе вельмі доўгая шыя.

Дзікая жывёла. Хто гэта? *(Жырафа)*

2. Шэры, вялікі.

Паднімае, палівае, танцуе.

У яго ёсць хобат.

Цырк. Хто гэта? *(Слон)*

3. Павольная, зялёная.

Плавае, поўзае, хаваецца.

Свій дом носіць на сабе.

Земнаводнае. Хто гэта? *(Чарапаха)*

4. Злы, зялёны.

Плавае, поўзае, нападае.

Падобны на плывучае браўно.

Дзікая жывёла. Хто гэта? *(Кракадзіл)*

Н: Мы разгадалі загадкі. Дзе жывуць усе гэтыя жывёлы?

Дз: У цёплых краінах.

Н: А якіх яшчэ жывёл цёплых краін вы ведаеце? Што гэта за цёплыя краіны?

Дз: Гэта пустыня, дзе вельмі цёпла, дзе заўсёды свеціць сонца, няма снегу…..

Н: Гэта не толькі пясчаная пустыня, ёсць яшчэ полупустыні, стэпы, джунглі. Там круглы год цёпла і горача. І там жывуць жывёлы…Назавіце адным словам.

Дз: Жывёлы цёплых краін.

Н: Сёння на занятку мы з вамі пагуляем у гульню “Знатакі жывёл цёплых краін”. Вы будзеце выконваць розныя цікавыя заданні, а я праверу наколькі добра вы ведаеце жывёл цёплых краін.

**ІV. Асноўная частка.**

**Заданне 1 “Назаві ласкава”.**

- Пераблыталіся жывёлы цёплых краін і жывёлы нашых лясоў. Патрэбна дапамагчы папасці ім дадому. Назавіце жывёл цёплых краін ласкава.

- Малайцы,вы добра справіліся з заданнямі.

**Заданне 2 “Адзін – шмат”** (з мячом).

- Я буду па чарзе кідаць кожнаму з вас мяч і называць жывёлу, а вы, вяртаючы мне мяч, павінны назваць шмат гэтых звяроў і шмат дзіцянят гэтых звяроў. Напрыклад: леў – ільвы і ільвяняты. *(Слон – сланы і сланяняты, малпа – малпы і малпяняты, тыгр – тыгры і тыграняты, кенгуру – кенгуру і кенгураняты, жырафа – жырафы і жырафяняты,* *панда – панды і панданяты).*

**Заданне 3 “Хто лятае, хто плыве, скача хто і хто паўзе?”**

- Паглядзіце ўважліва на дошку і скажыце, хто з гэтых жывёл плавае (кракадзіл, бегемот, чарапаха), хто ўмее скакаць (кенгуру, малпы, абезьяны), поўзаць (кракадзілы, чарапахі), лятаюць (папугаі, фламінга, туканы).

**Фізкультхвілінка**

- Дзе можна ўбачыць звяроў цёплых краін? Пабываем у заапарку.

Мы вам усіх звяроў пакажам.

З доўгай шыяю жырафы

Выступаюць, нібы графы.

Глядзяць налева, глядзяць направа:

Ці няма тыгра ці ўдава;

Ці няма ў небе самалёта,

Пад нагамі бегемота.

І круцяць круцяць галавой -

Шукаюць галінкі з ліствой.

Мы вясёлыя малпачкі

Вельмі шумна мы гуляем,

Усе нагамі тупацім,

Усе рукамі ляскацім,

Надуваем шчочкі,

Скачам на насочках,

Язычкі пакажам,

Грымасы мы пастроім.

Калі я скажу слова тры,

Усе з грымасамі замры.

Раз, два, тры…….

**Заданне 4 “Падбяры прыкметы”.**

- Да сваёй жывёлы (з папярэдняга задання) падбярыце 2-3 словы-прыметы.

*Слон (які?): вялікі, шэры, магутны.*

*Кракадзіл (які?): зялёны, злы, доўгі і г.д.*

**Заданне 5 “Разразныя малюнкі”** (падбор слоў-дзеянняў).

- Фатографы з розных краін свету ездзяць ў пустыні, джунглі, каб зрабіць здымкі жывёл і птушак цёплых краін. Я прапаную кожнаму з вас з кусочкаў скласці фотаздымкі жывёл і, складваючы, прыдумаць па 3 словы-дзеянні, якія ўмее выконваць жывёла на вашым фотаздымку. *(Напрыклад: чарапаха – поўзае, плавае, хаваецца).*

**Заданне 6 “У каго якое?”** (падбор прыметнікаў-антонімаў).

- Падбярыце патрэбнае слова. Адказ давайце поўным сказам.

У жырафы шыя доўгая, а ў малпы … (кароткая). **Дзіця:** У малпы кароткая шыя.

У слана хвост кароткі, а ў абезьяны - … (доўгі).

У кракадзіла зубы вялікія, а ў малпы - … (маленькія).

У бегемота вушы маленькія, а ў слана - … (вялікія) і г.д.

**V. Вынік:** Што вам было цікава на занятку? Пра якія жывёлы і птушкі мы гаварылі? Што вы сваім мамам і татам раскажаце аб нашым занятку?

**VІ.Рэфлексія:** Сумныя і вясёлыя жывёлы.